钦定古今图书集成/明伦汇编/氏族典/第070卷 > 朱高煦
## 钦定古今图书集成/明伦汇编/氏族典/第070卷 > 朱高煦

按《名山藏分藩记》：“汉庶人高煦母徐皇后，太祖时以
燕王子封高阳，成祖即位，封汉王。狙诈多智，以材武
自负也。燕王靖内难，使从师，王领劲骑接战白沟、东
昌，有功。及浦子口，燕王与南将盛庸战败，王至，燕王
抚之曰：‘勉哉，予病矣。世子多疾，定难以功，王力战，破
盛庸。世子为人仁，肤体充盈，而王长七尺馀，轻趫挽’”
千钧，两腋若有龙鳞者数片。燕王以类己，爱之。既有
天下，密召丘福、王宁、解缙等谋所立。解缙顿首曰：“世
子忠敬仁孝，天下莫不闻，异时守成令主也。”上竟立
世子为太子，封王汉国。云南王失望不行，曰：“我何罪，
处我荒徼。”已又改青州，王曰：“我何罪，处我瘠土。”是时，
上将巡北平，使太子守南京，王请从太子居南。数行，
离间私谮解缙于上。上至，征太子师傅皆系狱，而解
缙亦为王窘死狱中。王居南京，乘闲请天策为护卫拥军三千，不隶于伍符，辄自诧天策上将，唐太宗之
号也。上还，闻王不法事，褫王衣冠，系之西华门。数日，
皇太子力救解。上曰：“吾为人父，不知子耶？彼方以秦
王世民自与居尔。”于建成，乃更王封于乐安，曰：“是怏
怏者必为变”，处之乐安，朝发夕擒之矣。王至乐安，深
怀怨望，异谋益急。私造火器，籍壮丁为行伍，破狱出
死囚，厚养之。集旁近无赖壮子弟及逋逃，赐银币，编
队甲，给诸卫所兵器，行其暴盗而境内骚然。上崩，太
子践阼为昭帝。王数遣人窥阚，昭帝知之，顾益厚遇
王。昭帝崩，章帝即位，有所求请辄不得，益怨望，遂发
兵反，名夏、原吉等奸臣索诛之。上下亲征诏，告高煦
罪于天地、宗庙百神，以武阳侯禄为先锋。既至乐安，
上军城北，壁其四门。诸将请攻城，不许。谕王书，不答。
乃使射诏城中。城中人多欲劫王献者，王惊，遣人诣
行幄，请假一夕，诀妻孥，以明日自归，许之。其夕，汉尽
焚兵器反书。壬午，上军城南，汉将斌曰：“就擒辱也，何
如战死？”王曰：“城小。”乃从闲道衣曰席槁，出见上，顿首
自陈。上赦王罪，使召其诸子解兵，令武阳侯禄、尚书
本旋定城中，改乐安州曰武定。乃班师还京，降王为
庶人，絷之逍遥城。上之逍遥城，视庶人。庶人足镣于
木，运木撞上，上不期而踣，遂覆巨鼎炙之。庶人负鼎，
鼎动，须臾死，诸子皆死。初，昭帝为太子，上时为太孙，
与庶人从上陵。太子体重多踬。《高煦后言》曰：“前人踬，
后人警。”太孙曰：“戒之，更有后人警后人也。”